ועדת העלייה, הקליטה והתפוצות, כנסת 23, פרוטוקול מספר 14, 2020-07-02 11:30

דוד ביטן: כמה יחידות אתה בונה פה?

ניסן בן חמו: את השטח הזה, את שכונת יהושפט, משרד השיכון פיתח בשנת 96' ולא היה ביקוש.

ניסן בן חמו: אחרי שבנינו את הפארק וייצבנו את המערכות והצגנו את היתרונות 300 יחידות דיור סביב הפארק כבר שווקו.

ניסן בן חמו: פה זה פרויקט של 'נופי בראשית', מישל בוסקילה.

ניסן בן חמו: זה אחד היזמים שבא אליי ואמר לי: אדוני ראש העיר, אני מאמין בעיר שלך.

ניסן בן חמו: אספתי קרקעות ואני מאמין בעיר שלך וזו התוצאה.

ניסן בן חמו: אם 650 יחידות דיור משווקות שלנו כעיר - - -

דוד ביטן: כמה יחידות דיור יש בערד?

ניסן בן חמו: בנויות?

ניסן בן חמו: 9,500.

ניסן בן חמו: אחד הדברים שנגענו בו, מחירים, התעקשנו על מחירי שוק, מחיר למשתכן בסוף לקבלנים פה בפריפריה, אני מקבל את הנזק, אם צריך לייצר פה דירה בחצי מיליון שקל, מה מחיר למשתכן מסבסד?

ניסן בן חמו: את ערך הקרקע, כלומר אין סבסוד ובסוף הוא נדרש לדירה באיכות נמוכה שאף קבלן לא ניגש.

דוד ביטן: בכמה אתם מוכרים דירה?

30799: קודם כל אני נהנה באמת להגיע לעיר הזו, אני באמת מאמין בה.

30799: אני אספתי בה סחורה לפני שלוש-ארבע שנים, כולם צחקו עליי, היום כולם רצים ובונים פה.

30799: אני רכשתי לפני שנתיים את המתחם פה.

דוד ביטן: מהמינהל?

30799: לא, מיזם שרצה לממש, לא האמין, אני האמנתי והחלטנו שאנחנו פותחים את כל חמשת הבניינים.

30799: כשאני נכנסתי לעיר מכרו דירת ארבעה חדרים ב-600,000 שקל, אני אמרתי לראש העיר שאנחנו נגיע ל-900,000 ולמיליון שקל, ארבעה וחמישה חדרים, ואכן אני מוכר פה דירת ארבעה חדרים ב-950,000 שקל, דירת חמישה חדרים ב-1,050,000, דירות גג 1,180,000, 1,200,000 ועכשיו בקצה אנחנו כבר - - -

דוד ביטן: פה בערד?

30799: בערד פה.

30799: מתוך כל חמישה הבניינים, אפשר לומר 68 יחידות דיור, מכרנו בהסכמים 50, יש חוזים כבר, מתוך ה-68 ויש לנו זיכרונות דברים על עוד עשר.

30799: הפרויקט, אפשר להגיד שהוא גמור.

פנינה תמנו: מה העלה את הביקוש?

פנינה תמנו: הפארק?

ניסן בן חמו: אני חושב שקודם כל הפארק היה - - - אני אמרתי לקבלנים שהם יקבלו פה את התשתית הכי טובה, עכשיו הוא כשהוא משווק בית הוא אומר: חבר'ה, בית על הפארק.

ניסן בן חמו: אנחנו מבינים מה המשפחות הצעירות רוצות.

ניסן בן חמו: דרך אגב רוב הרוכשים פה זה משפחות צעירות.

30799: משפרי דיור.

30799: זה דבר מדהים.

30799: זו הגירה חיובית, דרך אגב.

פנינה תמנו: חוץ ממרכז לגיל הרך מה התשתיות החינוכיות שיש פה?

ניסן בן חמו: אז ככה, בעצם אנחנו מדברים פה על מרכז לגיל הרך, יש לנו בתי ספר היסודיים, הם בנויים, יש לנו שיפוץ עכשיו של הקונסרבטוריון העירוני בשלושה מיליון שקלים, זה מרכז המצוינות למוזיקה, את תפוח הפיס שזה מרכז המצוינות למדעים.

ניסן בן חמו: בעצם מה שיש לנו פה בחינוך זה מאוד מאוד מיוחד, ממש בדקה, אחת זה אזורי רישום פתוחים, כלומר לא משנה איפה אתה גר אתה יכול להגיע לכל בית ספר, וכל בית ספר יסודי מתמחה בתחום מסוים, יש בית ספר מנגן ושר, ההישג הנדרש בכיתה ו' זה תיאוריה ונגינת כלי אחד.

פנינה תמנו: זה מעניין ואתה מצליח לעשות את האיזון כשאין אזורי רישום?

ניסן בן חמו: יפה.

ניסן בן חמו: זה החשש הכי גדול, אנחנו לא משתמשים במנגנון הוויסות, כלומר אני רוצה את בית הספר לתקשורת שכותב לעיתון המקומי ולומד ארט וידיאו ולומד את כל התחום של התקשורת, תחום אמנות ואיכות הסביבה, תחום המדעים, תחום המוזיקה.

קריאה: ובית ספר דמוקרטי, אל תשכח.

ניסן בן חמו: בית ספר דמוקרטי יחיד בנגב.

ניסן בן חמו: לגבי קליטת עלייה, אנחנו מדברים פה ואנחנו נדבר גם בוועדה, בשנה שעברה זכינו באות הצטיינות מטעם ההסתדרות הציונית למרכז שלטון מקומי כעיר שקלטה, על פעילות קליטת עלייה - - -

פנינה תמנו: משנות ה-80 אבל.

ניסן בן חמו: לא, עכשיו.

ניסן בן חמו: קלטנו בשנתיים האחרונות 364 עולים.

ניסן בן חמו: שתבינו, כל עולה כזה מבחינתנו זה הצמיחה הדמוגרפית.

ניסן בן חמו: כשאנחנו מיפינו, ונראה בוועדה את חזון העיר, אחד האתגרים זה צמיחה דמוגרפית.

מיכל וונש: מאיפה מגיעים העולים האלה?

ניסן בן חמו: מי קהל היעד?

ניסן בן חמו: אחת, זה קודם כל בני המקום.

ניסן בן חמו: הוא צריך להאמין במקום, הוא צריך להישאר במקום.

ניסן בן חמו: אני יליד ערד.

ניסן בן חמו: דרך אגב, אני ראש העירייה הראשון שנולד וגדל בעיר.

ניסן בן חמו: המטרה היא להשאיר את האנשים פה ומצד שני זה קליטת עלייה.

ניסן בן חמו: בסוף העיר ערד, ואנחנו נראה את זה, בשנות ה-90 קלטנו 9,000 עולים, הפכנו ממועצה לעיר.

ניסן בן חמו: אנחנו אוהבים עולים ואנחנו רוצים עולים, אבל אנחנו צריכים את העזרה כדי להביא את העולים לפה, שהם לא ייקלטו לא ברעננה ולא בתל אביב, הם לא צריכים עולים, אנחנו צריכים עולים פה.

ניסן בן חמו: מרכז הקליטה לקהילה האתיופית נסגר לפני שנה וחצי.

פנינה תמנו: לא צריך מרכז נפרד, צריך מרכז עם כולם.

ניסן בן חמו: אין שום בעיה, אני רוצה מרכז קליטה בעיר.

פנינה תמנו: כמו בלי אזורי רישום, בלי חומות, בלי גדרות.

ניסן בן חמו: אני רוצה מרכז קליטה בעיר, תביאו לי, אין לי.

ניסן בן חמו: יש ארבעה בבאר שבע ו - - -

פנינה תמנו: אנחנו נעשה את הדיון הזה ב - - -

דוד ביטן: אני דיברתי עם הרצוג על זה שהוא יבנה או יעשה שניים שלושה – לגל עלייה הקרוב.

דוד ביטן: אולי אחד שהוא יעשה פה באמת.

ניסן בן חמו: יושב ראש הוועדה והשרה, ברשותכם, יש פה מרכז קליטה שנבנה בשנות ה-70, 107 דירות.

דוד ביטן: מי גר שם עכשיו?

ניסן בן חמו: הסוכנות היהודית משתמשת בו להשתתפות בנכסים, אז יש שם ישרוטל, עובדים, אני רוצה עולים.

פנינה תמנו: עולים לא גרים שם?

ניסן בן חמו: לא גרים שם.

פנינה תמנו: כמה יחידות יש שם?

ניסן בן חמו: 107 יחידות של 35 מטר דירת חדר.

ניסן בן חמו: אני רוצה עולים, אני רוצה עולים לשם.

ניסן בן חמו: כשאני בא ונוסע להביא עולים, דרך אגב עיקר העולים פה זה חבר העמים ודרום אמריקה.

דוד ביטן: מי נציג הסוכנות פה?

שלומית אבינח: שי פלבר.

דוד ביטן: למה אתם לא שמים פה עולים?

שי פלבר: אז קודם כל המרכז נסגר לפני שלוש שנים, סדר גודל, הוא משמש היום בשני חלקים, יש פה פרויקט צעירים עם העירייה, אז יש פה הסכם עד יוני 24', יש פה חבר'ה צעירים.

ניסן בן חמו: החבר'ה הצעירים שלנו.

שי פלבר: נעשה הסכם עם הרשות, אני אפילו לא יודע אם זה בתקופתך, אבל עשו הסכם עם הרשות.

דוד ביטן: מה זה, חיילים משוחררים?

שי פלבר: לא, חבר'ה צעירים, בני המקום.

ניסן בן חמו: יש לנו שם פרויקט מאוד מאוד מעניין.

פנינה תמנו: אבל שלא יבוא על חשבון - - -

ניסן בן חמו: זה חבר'ה צעירים שם, זה דירה בהזדמנות, זה מרכז צעירים ב-700 שקלים, הם מקבלים דירה, יש לנו שם פרויקט מדהים עם אחד מיזמי ההייטק הגדולים בארץ, יהודה זיסאפל.

דוד ביטן: הם משלמים משהו על השכירות?

ניסן בן חמו: כן, 700 שקלים, אבל זו עצמאות, מה זה 700 שקלים?

פנינה תמנו: אנחנו נמצאים היום בתהליך של מיפוי לראות כמה מקומות פנויים יש לנו במרכזי הקליטה.

פנינה תמנו: אחד הדברים שאנחנו גם נקבל מהסוכנות היהודית זה כמה מקומות יש לנו, כי לא כל מרכזי הקליטה מתופעלים על ידי הסוכנות.

פנינה תמנו: ברגע שאנחנו נדע אנחנו גם נבין על ידי מי יש את האיוש, כי זה לא מספיק רק לדעת - - -

דוד ביטן: אבל פה אתה יכול להביא?

שי פלבר: אז מה שדיברנו, ראש העיר, חלק מהדירות, יש שם סטודנטים וחיילים, חלק מושכרים לישרוטל, פועלים ועובדים שלהם.

שי פלבר: לכן אמרנו, ביחד עם העירייה, אנחנו מאמינים בפרויקט של דיור ותעסוקה, אנחנו נזהה עם הרשות, אמרתי גם מקודם, לא תהיה בעיה של דירות לטובת עולים ביחד עם הרשות, שנעשה תוכנית שכוללת תעסוקה, הכשרה מקצועית ודיור ביחד.

שי פלבר: זה מה שאנחנו מאמינים בו.

דוד ביטן: אתה יודע, בראשון קיבלנו תרומה, חמישה מיליון דולר, עשינו כמו פה, מרכז להשכרה לחיילים משוחררים, לא מהעיר, מכל הארץ, באים מעיירות פיתוח וזה, מקבלים שנתיים מגורים בסכום של 2,000 שקל נגיד, הם כולם סטודנטים במכללות.

דוד ביטן: והם מרוויחים, יש להם בבנק איזה 13 מיליון שקל.

פנינה תמנו: נתקדם עם הסיור?

פנינה תמנו: נשב ונדבר על כל הדברים האלה סביב השולחן.

ניסן בן חמו: אנחנו נשב ונדבר.

ניסן בן חמו: מפה אנחנו הולכים למקבץ דיור.

ניסן בן חמו: (בהמשך הסיור)

ניסן בן חמו: אנחנו שמחים מאוד לארח את ועדת העלייה, הקליטה והתפוצות בראשות חבר הכנסת דוד ביטן וכבוד גדול הוא לנו ששרת העלייה והקליטה נמצאת כאן, השרה פנינה תמנו שטה, שהגיעה לכבד אותנו בוועדה.

ניסן בן חמו: אנחנו עושים סיור בעיר, מראים את ההתפתחות והיה חשוב לנו שתבואו לראות את מקבץ הדיור היפהפה הזה ואתכם.

ניסן בן חמו: אני רוצה להזמין לשאת כמה מילים את כבוד השרה, חברת הכנסת פנינה תמנו שטה.

ניסן בן חמו: בכבוד.

פנינה תמנו: תודה רבה, ראש העיר.

פנינה תמנו: בוקר טוב, אני מאוד שמחה להיות כאן איתכם היום, אני מאוד שמחה להיות בכלל תמיד בערד, עיר יקרה ללבי.

פנינה תמנו: אני רוצה להודות ליושב ראש ועדת העלייה והקליטה, דוד ביטן, על הסיור הזה.

פנינה תמנו: זה הסיור הראשון שיוצאים לשטח, אני חושבת שיש אמירה בכך שאנחנו באים לערד, ערד היא עיר קולטת עלייה הרבה שנים, כמה עשורים, עם הצלחות שניכרות על פני השטח ולכן החיבור המשמעותי הזה בין השלטון הארצי לכנסת ולשלטון המקומי הוא מבחינתנו דבר חיוני וחשוב, בטח כשאנחנו נמצאים לפני גל עלייה.

פנינה תמנו: אני לא סתם שאלתי כשנכנסתי למתחם אם עדיין יש לנו מאבטחים בכניסה למקבץ, מאבטח שבודק גם חום, כי אחד הדברים ששמנו עליהם דגש בתקופה של הקורונה זה לדאוג לשלומם של הדיירים של מקבצי הדיור.

פנינה תמנו: יש לנו למעלה מ-13,000 זקנים וזקנות שחיים בתוך מקבצי הדיור.

פנינה תמנו: היה לנו ברור שהם כקבוצת סיכון זו קבוצה שאנחנו צריכים לתחזק, לעזור, לעשות כל מה שאנחנו יכולים יחד עם הצבא, עם פיקוד העורף וכל הגורמים, כולל השלטון המקומי, שעזרו לנו וסייעו לנו, בין אם זה בחלוקת אוכל ובין אם זה לדאוג שלא ייכנסו למתחם אנשים שלא צריכים להיכנס למתחם כדי לשמור על הבריאות שלהם לפני הכול.

פנינה תמנו: אז אני שמחה שגם הבוקר התבשרתי שאנחנו מקבלים המשך תקצוב על המאבטחים.

פנינה תמנו: אנחנו ניצבים בפני תקופה מאתגרת.

פנינה תמנו: אם חשבנו שהקורונה הולכת ודועכת כמו שאתם שמים לב לצערנו התחלואה היא במגמת עלייה, אנחנו מקווים שאכן נצליח להשתלט על הנושא.

פנינה תמנו: אני מבקשת מכם, תשמרו על עצמכם ואם יש דברים שתרצו להציף זו הזדמנות טובה גם בפניי וגם בפני הוועדה וראש העיר.

פנינה תמנו: אז אני מאחלת לכולנו בריאות איתנה.

פנינה תמנו: תודה רבה.

דוד ביטן: גברתי השרה, ראש העירייה, מנהלת הוועדה שנמצאת פה וועדת קליטה ועלייה, כל הסגנים, כל המשנים, כל החברים שלי שבאו להיות איתנו, אני דוגל גם בלרדת לשטח, לא רק לשבת בכנסת ולעשות דיונים ואני שמח שהשרה החליטה שבסיור הראשון היא מגיעה.

דוד ביטן: כמובן שהיא הוציאה ממני שאני אזמין אותה לאכול, אבל זה לא קשור.

דוד ביטן: ערד, יש לה פוטנציאל גדול מאוד לקליטת עלייה.

דוד ביטן: יש פה קרקעות שאין במרכז הארץ, יש פה יכולת לעשות דברים שקשה מאוד לעשות במרכז ואני חושב שהממשלה צריכה לעשות הכול על מנת לפתח את העניין הזה בערד.

דוד ביטן: אני רוצה להזכיר לכם שכשהייתי ילד ערד זה היה שם דבר בישראל, כולם רצו לגור בערד והרבה הגיעו לפה ולכן אפשר להחזיר עטרה ליושנה ואפשר לעשות את זה שוב פעם.

דוד ביטן: ראש העיר, אנחנו נמצאים פה, כל עזרה שתצטרך מאיתנו ואנחנו נוכל לעשות אותה אנחנו נעשה כדי לקדם את העיר מצד אחד, אבל גם לקדם את הנושא של העולים שזה התחום שאנחנו לקחנו על עצמנו בקדנציה הזאת.

דוד ביטן: תודה רבה לכולם.

דוד ביטן: (בישיבה)

דוד ביטן: בוקר טוב לכולם.

דוד ביטן: אני מתכבד לפתוח את ישיבת ועדת העלייה והקליטה כאן בערד.

דוד ביטן: כחלק מהישיבות שאנחנו נעשה אנחנו נדלג בשטח ובחרנו את ערד כעיר הראשונה וכמובן שיהיו עוד ערים שאנחנו נעשה את זה.

דוד ביטן: מנהלת הוועדה תצטרך לעבוד קצת יותר קשה, זה לא פשוט להעביר את ישיבת הוועדה למקום אחר.

דוד ביטן: אני מודה לראש העיר שאירח אותנו, חשוב מאוד, ראינו חובה לבוא דווקא לעיר מהדרום, קטנה יחסית, שיש לה פוטנציאל, כיוון שהולך להיות גל עלייה מאוד גדול ב-2021.

דוד ביטן: ב-2020 יהיה גל עלייה, אבל בגלל הקורונה הכול נדחה, לכן העלייה הגדולה ביותר תהיה ב-2021, אבל נצטרך להתכונן לעלייה הזו.

דוד ביטן: אם לא נתכונן לא נצליח במשימה לקלוט כל כך הרבה אנשים.

דוד ביטן: להתכונן זה אומר משרדי הממשלה בראשות השרה, הכנסת רק מסייעת כיוון שמי שצריך לבצע את העבודה זה המשרד הממשלתי והרשויות המקומיות.

דוד ביטן: לרשויות המקומיות יש נדבך מאוד מאוד חשוב בנושא של קליטה עלייה, אי אפשר בלעדיהם כי הם קולטים את האנשים בשטח, הם בקשר יום יומי עם האנשים, הם יודעים מה הבעיות והצרכים של העולים שעלו ולכן השילוב הזה והתיאום הזה מול הרשויות המקומיות מאוד מאוד חשוב לצורך קליטת העלייה, וכמובן הנדבך האחרון זה הסוכנות היהודית.

דוד ביטן: הסוכנות היהודית גם מביאה את האנשים מחו"ל לארץ, אבל יש דבר אחד שלא ידעתי, גברתי השרה, שבעצם מי שמשקיע כספים, גם בארץ כשמגיעים, זו הסוכנות, בעוד היא צריכה יותר להשקיע בחו"ל כדי להביא אותם לארץ, אבל הם משקיעים הרבה מאוד כסף, קרוב ל-110 מיליון שקל.

פנינה תמנו: במימון המדינה גם.

דוד ביטן: חלק, אבל עדיין, הם מעדיפים להשקיע את זה בחו"ל והממשלה בארץ, זה פשוט יפנה להם תקציב, אנחנו נדבר על זה עוד, בלי לקחת לך תקציב, רק נוסיף בגדול.

דוד ביטן: גם על זה צריך לדבר.

דוד ביטן: היום גם הסוכנות בבעיות תקציביות, הם מדברים על ירידה של 20% בתרומות ב-2021-2020, זה יוצר קושי מיוחד במינו בנושאים האלה.

דוד ביטן: רק שתדעו, תקציב הסוכנות היהודית, אף אחד לא יודע את זה, שליש מתקציב הסוכנות היהודית היום בא מתקציב ממשלת ישראל, תקציב מדינת ישראל.

דוד ביטן: כולם חושבים שהכול תרומות, מזמן זה לא הכול תרומות.

דוד ביטן: הממשלה משקיעה, המדינה משקיעה, בתקציב הסוכנות היהודית נכון להיום שליש וכמו שזה נראה האחוזים רק יעלו ויעלו בשנים הקרובות, זאת אומרת יש השקעה גם מפה החוצה כשגם החוצה זה בעצם פנימה.

דוד ביטן: למשל עכשיו אנחנו צריכים להשתתף בכל השינשינים שנוסעים לחו"ל בקהילות היהודיות, כרגע אנחנו לא משתתפים, צריכים להשתתף, דברים מהסוג הזה.

דוד ביטן: זאת אומרת התקציב של המדינה בסוכנות יעלה ולכן אנחנו כשאנחנו דורשים מהסוכנות זה לא סתם אנחנו דורשים, היום יש שילוב ותיאום בין הסוכנות למדינת ישראל.

דוד ביטן: אני מאוד מרוצה שהשרה הגיעה איתנו היום ועוד יותר מרוצה שאנחנו פה במרכז קליטה של יהודי אתיופיה.

דוד ביטן: לא עשינו לך את זה בכוונה, שתדעי.

פנינה תמנו: נמצא איתנו גם הרב שי, נציג הקהילה.

דוד ביטן: גם הרב נמצא, נציג הקהילה, יפה, אז אני מעביר לך את השרביט.

פנינה תמנו: תודה, יושב ראש ועדת העלייה והקליטה.

דוד ביטן: הנה, פה כתוב פנינה שטה.

פנינה תמנו: תמיד אני אומרת, זה התואר הכי חשוב שלנו, שמנו הפרטי ושם משפחתנו.

פנינה תמנו: אז אני מודה לך, אדוני יושב ראש הוועדה, ועדת העלייה והקליטה, שאגב הייתי פעילה בה ותמיד היא הייתה יקרה ללבי עוד לפני שהייתי שרה ואני שמחה על כך שאתה מוביל בצורה יוצאת מן הכלל את הדיונים בתוך הוועדה.

פנינה תמנו: אני מברכת את חברי הכנסת שנמצאים איתנו כאן, אני חושבת שכולנו מבינים שזאת זכות גדולה להגיע לערד.

פנינה תמנו: לא בכדי אני אומרת לך את זה, ראש העיר, אתה יודע שלא אחת הגעתי לכאן גם בעבר, זו עיר שיקרה לליבנו.

פנינה תמנו: תמיד אני אומרת, הפריפריה זה הלב של מדינת ישראל ויש בזה הרבה מאוד סימבוליות לפתוח את הדיון הראשון בשטח כאן, במיוחד כשמדובר בעיר שתמיד הייתה קולטת עלייה, עיר שהשקיעה לא מעט בעלייה וגם היום, כשאנחנו עשינו את הסיור והגענו למקבצי הדיור, אנחנו יודעים שערד היא עם זרועות פתוחות לקליטת עלייה.

פנינה תמנו: צדקת כשאמרת שהשותפים המידיים שלנו והבכירים בקליטת עלייה זה הרשויות המקומיות.

פנינה תמנו: אני בימים האלה בונה תוכנית לאומית, תוכנית חומש לאומית, כי לצד האתגרים והמשבר של הקורונה יש לנו גם סוף סוף הזדמנות לרנסנס בעלייה וזה לא דבר שאפשר רק להגיד עליו מילים טובות וגבוהות, אני כמי שאמונה על עלייה וקליטה בממשלה עובדת מאוד קשה כדי שההיערכות שלנו ולא רק של הממשלה, גם של השותפים, כולל הסוכנות היהודית, תהיה היערכות מיטבית.

פנינה תמנו: טוב שוועדת העלייה והקליטה מבינה את גודל השעה, כי אנחנו נמצאים, בוא נודה על האמת, בתקופה לפני תקציב, תקציב שהוא מאתגר.

פנינה תמנו: האוצר גם יהיו איתנו בהמשך, עכשיו אומרת לי מנהלת הוועדה.

פנינה תמנו: נכון שאתה שועל פוליטי ותיק ואתה עושה איתי פה משא ומתן על תקציבים, אבל אני אגיד לך, בסוף המדיניות שלי תבוא לידי ביטוי ותהיה מאוד מאוד הוגנת ואנחנו ביחד נדע להביא את התקציבים שנדרשים לעלייה וקליטה, אבל עד שלא ייסגר התקציב אנחנו לא ניתן הבטחות.

דוד ביטן: אבל עכשיו זה הזמן.

פנינה תמנו: אז אני מברכת אתכם, ערד, אני שמחה שנציג הקהילה, הרב שי, נמצא איתנו ואני מעבירה לך את זכות הדיבור, ראש העיר.

ניסן בן חמו: אז קודם כל ברוכים הבאים, כבוד גדול נפל בחלקנו שאת הסיור הראשון ועדת הקליטה, העלייה והתפוצות מקיימת בערד.

ניסן בן חמו: היושב ראש אמר את זה, בשטח רואים הכול.

ניסן בן חמו: לשבת במזגנים ובתאורה זה חשוב, אבל יותר חשוב לרדת ולגעת באנשים ואתם עושים את זה ועושים את זה בגדול וכל הכבוד על כך.

ניסן בן חמו: וכבוד גדול מאוד, השרה, שהחלטת להצטרף לסיור, אני מעריך את זה מאוד.

ניסן בן חמו: ביקרת בעיר, את מכירה את האתגרים, הגעת לכאן וזה באמת כבוד גדול.

ניסן בן חמו: אני רוצה גם לברך את חברי הכנסת, את היושב ראש, דוד ביטן, הוא גם מכיר את העיר משני עברי המתרס, אבל היום אנחנו חברים.

דוד ביטן: זה המקום היחידי שהפסדתי בו, אתה יודע.

ניסן בן חמו: זו הערכה הדדית, זה בסדר.

ניסן בן חמו: אנחנו יודעים את כללי המשחק, בסוף אנחנו יושבים פה ומבינים שצריך לעשות הכי טוב למען התושבים ולמען המדינה.

ניסן בן חמו: זו הסיבה שאנחנו פה, לא שום דבר אחר.

ניסן בן חמו: אני רוצה לברך את חברת הכנסת טלי פלוסקוב, ראשת העיר לשעבר.

ניסן בן חמו: היא הייתה פה ראשת עיר חמש שנים, מכירה את העיר לפנים ולאחור ונמצאת עכשיו בכנסת לקדם את הדברים.

ניסן בן חמו: דרך אגב, המועדון שבו אנחנו נמצאים התחיל להיבנות בתקופתה, נתרם על ידי קרן היסוד עבור מועדון קהילתי לקהילת יוצאי אתיופיה, שהרב שי, כבוד גדול שהצטרף אלינו.

ניסן בן חמו: זה בית חם שמאפשר לקהילה להיפגש, להתכנס ולעשות שלל פעילויות.

ניסן בן חמו: חברת הכנסת מיכל קוטלר וונש וחבר הכנסת אלכס קושניר, מכיר גם את ערד, היה מנכ"ל משרד הקליטה ולכן יש לנו פה באמת שותפים מאוד גדולים לעשייה.

ניסן בן חמו: (מצגת).

ניסן בן חמו: אני אציג בקצרה.

ניסן בן חמו: אנחנו גיבשנו בשנים האחרונות את החזון העירוני.

ניסן בן חמו: אני חושב שכל עיר בסוף צריכה לדעת לאן היא צועדת, מה הם מנועי הצמיחה שלה ואיך היא מתפתחת.

ניסן בן חמו: העיר ערד, כפי שכולכם מכירים, הוקמה בשנת 62' כעיר המתוכננת הראשונה במדינת ישראל והייתה שם דבר וההוכחה הניצחת לכך שאתה יכול להיות עיר מרוחקת ועיר חזקה.

ניסן בן חמו: בשנת 86' ערד היא סוציואקונומי 8, מעט מאוד אנשים מכירים את זה, העיר השישית בחוזקה במדינת ישראל בשנת 86', וזו הוכחה שאפשר לבנות ערים מרוחקות על בסיס תמהיל אנושי נכון, תמהיל מגוון ועבודה שמתבססת בעיקר על תעסוקה נכונה, תמהיל תעסוקה נכון, ובשנות ה-80 זה התקיים.

ניסן בן חמו: כמו בכל סיפור יש טוויסט.

ניסן בן חמו: בשנות ה-90 העלייה הגדולה ולאחר מכן באמת הדור השני החל להצביע ברגליים והעיר החלה לסבול ממשבר דמוגרפי וממשבר כלכלי, אלה היו שני האתגרים העיקריים, איך העיר מגיעה לעצמאות כלכלית ואיך הוא צומחת דמוגרפית.

ניסן בן חמו: הדבר הזה בא לידי ביטוי בתוך החזון העירוני.

ניסן בן חמו: אנחנו לא יכולים לעבור עליו יותר מדי, אבל אתם רואים, יש פה שישה עקרונות ליבה שהלב זה שירות מיטבי לתושב.

ניסן בן חמו: אנחנו פה כדי לגרום לתושבים טוב וזאת הסיבה.

ניסן בן חמו: עצמאות כלכלית, כמובן אם העיר חפצת חיים היא צריכה את מנועי הצמיחה הכלכליים שלה ועוד אונה אחת שהיא חשובה, קהילה בצמיחה דמוגרפית.

ניסן בן חמו: אנחנו יושבים פה בוועדת העלייה והקליטה כדי לדבר באמת על צמיחה דמוגרפית.

ניסן בן חמו: אחת, עיר צריכה לייצר ערך.

ניסן בן חמו: אנשים גרים במקום שהם מזהים שטוב להם, שיש ערכים שהם מזדהים איתם, קרי אם זה מערכות חינוך, וכפי שציינתי גם בסיור, ערד זכתה בשנת תשע"ח בפרס חינוך ארצי על החינוך הייחודי, המגוון, בית ספר דמוקרטי יחיד, אפשרויות לימוד וחינוך אחרות וחדשניות, זאת הסיבה שאנשים גם מגיעים.

ניסן בן חמו: קהילה, אפשרויות דיור וכמובן חינוך וברגע שנוצר ערך גם מחירי הדיור עולים, שמעתם פה מנציג הקבלנים, ממי שבונה, על ערכי הדיור פה, לא סתם ערכי הדיור עולים, כי יש ביקוש, יש ביקוש ערכים עולים, אבל צריך לייצר את הביקושים האלה.

ניסן בן חמו: אחד הדברים שזיהינו כאחד הצירים המרכזיים זה בני המקום שצריכים להישאר, ושתיים, קליטת עלייה.

ניסן בן חמו: העיר הזאת, אם אנחנו נסתכל על הנתונים, אנחנו מדברים על מסוף שנות ה-90 על 10,592 עולים בעיר, מתוך אוכלוסייה של 27,000 תושבים.

ניסן בן חמו: המנעד נע בין 36% ל-40% עולים חדשים ואנחנו גאים על זה, אנחנו רואים בזה יתרון, זה מנוע צמיחה.

ניסן בן חמו: חברת הכנסת טלי פלוסקוב היא נציגת העלייה, כלומר בסוף מעולה חדשה שהגיעה לארץ האפשרויות היא הגיעה להיות ראשת עיר וחברת כנסת, בסוף הכול אפשרי.

ניסן בן חמו: צריך את העולים כדי לצמוח, הם הקטר של ההייטק, הרבה בסוף בזכותם אנחנו נהנים מהצמיחה, אבל צריך לעודד, הם לא באים סתם.

מיכל וונש: יש להם גם תרומה ערכית מאוד משמעותית.

ניסן בן חמו: תרומה ערכית אידיאלית.

ניסן בן חמו: דרך אגב אני נשוי לעולה חדשה, מארגנטינה אמנם, היא לא כזאת מבוגרת, אבל כשהיא עלתה לארץ בראייה שלה אנשים רקדו הורה עוד בכיכרות.

ניסן בן חמו: זה מה שהיהודים בחוץ מסתכלים על ישראל בערגה ואומרים 'ארץ ישראל', בשבילם אנחנו המודל, החלום, ואנחנו צריכים גם להגשים אותו עבורם כשהם מגיעים לפה.

ניסן בן חמו: חשוב לציין שבשנה שעברה ב-2019 זכינו באות הצטיינות על קליטת עלייה.

ניסן בן חמו: עם כל הקושי ועם הקושי התקציבי הצלחנו לייצר תוכניות קליטה ועלייה וצריך לומר פה בזכות, יחד עם המחוז ויחד עם משרד הקליטה והעלייה הצלחנו לייצר תוכניות של קליטה ישירה, כלומר מנהלת מחלקת קליטה ועלייה, מרינה גלייזר, היא יושבת פה, היא תציג בשקף את הפעילות שעושים - - -

טלי פלוסקוב: המצטיינת.

ניסן בן חמו: אבל נוסף לסמינרים בחו"ל להביא את האנשים, נוגעים באנשים, מגיעים לשם, מסבירים להם כמה טובה העיר הזאת ואיזה יכולות יש להם ועדיין אני אומר, אנחנו נזדקק למשאבים האלה כדי להתקדם.

ניסן בן חמו: רק לראות פה את התמהיל, 364 עולים בשנתיים האחרונות.

ניסן בן חמו: תחשבו על זה, איזה מכפיל כוח זה 364 עולים שמגיעים לעיר כמו ערד, במסגרות החינוך, בדיור, בכלל בקהילה.

ניסן בן חמו: מבחינתנו הלוואי, אם נקלוט כל שנתיים 364 עולים חדשים ערד על הסוס, לא צריך לדאוג לנו מבחינה דמוגרפית, אבל צריך לעבוד קשה כדי שזה יקרה, שהם ישתלבו.

ניסן בן חמו: אני לא עולה חדש, אבל יושבים פה עולים חדשים וגם עולים ותיקים, שיגידו איך באמת הם נקלטו בעיר.

ניסן בן חמו: אני חושב שאחד היתרונות האדירים של העיר הזאת זה האינטגרציה המלאה.

ניסן בן חמו: אנחנו מתעקשים על זה, אינטגרציה במערכות החינוך, אינטגרציה בקהילה.

ניסן בן חמו: אין כזה אירוע עבור קהילה כזאת וכזאת, אלה אירועים פתוחים לכולם שכולם נמצאים, מתערבבים, מכירים, מתערים וזה אחד היתרונות האדירים.

ניסן בן חמו: אלה תמונות מהסמינרים.

ניסן בן חמו: שתבינו, אני לא יודע לבטא את חלק משמות הערים, יקטרינבורג, חרקוב, טביליסי, מינסק והיד עוד נטויה.

ניסן בן חמו: אני רק אציין פה ובשקף הסיכום תראו את זה, בשנת 2019 קוצצו 60% מתקציבי המשרד, קוצצו דרמטית.

פנינה תמנו: לא, זה הסבסוד ל – אנחנו נגיע לזה.

טלי פלוסקוב: לא היה תקציב.

ניסן בן חמו: ב-2019.

ניסן בן חמו: לא היה תקציב.

טלי פלוסקוב: לא היה תקציב ולא היה כסף לפרויקטים, זה היה רק על בסיס תקציב.

ניסן בן חמו: ולכן זה חשוב, השרה, ואנחנו נראה את זה בסיכום, להשקיע בזה.

ניסן בן חמו: אנחנו רוצים להצליח, הרשות המקומית משקיעה, אנחנו רוצים להצליח.

ניסן בן חמו: אני אתן פה בדקה קצרה למרינה גלייזר להציג חלק מהפעילות.

מרינה גלייזר: שלום לכולם ותודה על ההזדמנות.

מרינה גלייזר: מחלקת הקליטה מונה סך הכול חמש עובדות ויש לי כאן הזכות לפחות שתיים מהן שנמצאות איתנו, אז אירנה שרגרוצקי פוקס היא מלוות עולים, זו משרה של משרד העלייה והקליטה, ואלונה גוניקמן היא רכזת קליטה ובאמת תודה רבה לשתיכן על האירוח המקסים והעבודה הקשה.

מרינה גלייזר: בעיקרון הדבר הראשון שאנחנו עושים והחשוב ביותר, בשלוש השנים האחרונות אנחנו חזרנו לעודד עלייה, משהו שהוא מהותי ביותר כי אתם מבינים שאף אחד לא יושב בחרקוב או באודסה ויודע שיש בנגב המזרחי עיר כמו ערד ואסף מזוודות ומגיע לשדה התעופה ואומר: אני רוצה לערד.

מרינה גלייזר: זה לא קורה, אנחנו חייבים להגיע לחו"ל, אנחנו חייבים לפגוש אנשים, אנחנו חייבים לספר על ההזדמנות שתהיה לאנשים להגיע לעיר ערד.

מרינה גלייזר: אנחנו יכולים לספר על הקסם שטמון בעיר הזאת.

מרינה גלייזר: אני נמצאת בעיר 50 שנה, אני מאמינה בכל לבי שאין מקום יותר טוב מאשר העיר ערד.

מרינה גלייזר: גם אני וגם מלוות העולים, אירנה שרגרוצקי פוקס, כשהיא מגיעה לחו"ל, אנחנו אומרים את הדברים מתוך הבטן, אנחנו מאמינים בזה.

מרינה גלייזר: כשהעולים מגיעים לעיר זו זכות גדולה לנו לקלוט אותם, אנחנו קולטים אותם משדה התעופה, אירנה, אלונה, אני, סבטלנה, עובדת נוספת שיש במחלקה, אנחנו מלווים את העולים מהרגע הראשון.

מרינה גלייזר: לפני שנתיים עשה מעשה ראש העיר, משך שמונה דירות על חשבון העירייה ממרכז צעירים והפכנו את הדירות האלה לקלט.

מרינה גלייזר: עיריית ערד היום משלמת עבור הדירות האלה והן משמשות לנו כקלט.

מרינה גלייזר: תבינו, משפחה שמגיעה, אפילו לא בתקופת קורונה, בתקופת קורונה זה אתגר נוסף בגלל הבידוד, אבל בתקופה הראשונה עולה שמגיע זקוק לאיזה שהוא מקום לשים מזוודות, להיות שם כמה ימים כדי לצאת באופן עצמאי לחפש דירה.

מרינה גלייזר: אנחנו יכולים ליצור קשר עם העולים הפוטנציאליים, אנחנו יכולים להראות להם דירות, אבל אנחנו לא יכולים לשכור עבורם דירות.

מרינה גלייזר: אנחנו חייבים שאנשים יבואו וייצאו, יראו דירה, שתיים, שלוש, ארבע, עד שהם ימצאו את המתאימה להם ביותר.

מרינה גלייזר: ברגע שהם עוברים לדירה אנחנו יכולים להתחיל לטפל ברישום ילדים לגנים או לבתי ספר, אנחנו יכולים להתחיל לעשות איתם את התהליכים שהם זקוקים להם הכי הרבה, זאת אומרת לנסוע לביטוח לאומי, לנסוע למשרד הפנים, לעשות תעודות, רישיונות, כל מה שהם זקוקים אנחנו מלווים אותם יד ביד.

מרינה גלייזר: יש הרבה שירותים שלא קיימים בעיר ערד ולכן מלוות העולים מתלווה אליהם לבאר שבע ועושים את זה ביחד.

מרינה גלייזר: אנחנו מפעילים מרכז מידע לעולה.

מרינה גלייזר: זאת אומרת עולה נחשב אצלנו עד שהוא לא זקוק לנו.

מרינה גלייזר: כל שאלה, כל עניין, כל רעיון, הכול מגיע אלינו ואנחנו מנסים לעזור.

מרינה גלייזר: אנחנו יודעים הרבה דברים, לא הכול, מה שאנחנו לא יודעים אנחנו מבררים, אבל עולה יוצא מאיתנו מסופק במידע מלא.

מרינה גלייזר: פעילות תרבותית, חברתית, קהילתית.

מרינה גלייזר: אמר ראש העיר, אנחנו מקיימים הרבה מאוד פעילויות קהילתיות ופעילות תרבות, אנחנו פותחים את זה לקהל הרחב, כל פעילות מתורגמת, אם אנחנו מזמינים אנשים ואנחנו צריכים לתרגם אנחנו מתרגמים.

מרינה גלייזר: בעיקר אם זה אירועים מוזיקליים אז מוזיקה היא כובשת לבבות, אין צורך לתרגם, אבל עקרונית אנחנו ממש רוצים שכל אחד בעיר יוכל לבוא וליהנות מהפעילות שאנחנו עושים, האינטגרציה היא מאוד מאוד חשובה.

פנינה תמנו: כמה ילדים עולים יש לכם מעבר לקרוב ל-300 עולים שעלו בשלוש השנים האחרונות, שהייתם צריכים לתת להם ליווי וכניסה למערכת החינוך תוך כדי ליווי כמובן?

מרינה גלייזר: בעצם כל משפחה שמגיעה אנחנו מלווים אותם לתוך בתי ספר, אנחנו לא סופרים אנשים כקבוצה, אנחנו נותנים ליווי פרטני.

פנינה תמנו: כמה ילדים יש עולים חדשים?

מרינה גלייזר: יש לנו שקף, אם אפשר לחזור.

מרינה גלייזר: ילדים, יש לנו - - -

קריאה: מהנתונים שלנו יש לנו 104 ילדים.

פנינה תמנו: 104 ילדים כשאנחנו מסתכלים על עולים ואתם מדברים על עשר השנים האחרונות?

קריאה: עשר שנים בכל המדינות, 15 שנה - - -

מרינה גלייזר: אבל אין לנו כמעט עולים ב-15 השנים האחרונות.

דוד ביטן: ראש העיר, מכיוון שנציג האוצר במילואים והוא ממתין לנו, נעשה איזה הפסקה קטנה ונדבר איתו.

טלי פלוסקוב: האוצר זה הכי חשוב.

ניסן בן חמו: אבל הוא רוצה לשמוע קודם כל מה אנחנו מבקשים?

דוד ביטן: כן.

ניסן בן חמו: אז זה השקף האחרון.

דוד ביטן: נחזור אליכם, בלי קשר, אבל אם יש לך בקשות אליו תגיד לו.

דוד ביטן: אייל, מה?

דוד ביטן: שלחנו אותך במילואים, אנחנו צריכים אותך בארץ, לא במילואים.

אייל מדן: קודם כל שלום לכולם.

אייל מדן: אתמול עשינו ישיבה עם שרת הקליטה, יחד עם סגן הממונה על התקציבים ועלי בינג, רכז התחום, שבו השרה הציגה לנו בעצם את תוכנית החומש עליה המשרד עבד.

אייל מדן: אנחנו בשבוע הקרוב עתידים להתחיל את דיוני התקציב.

אייל מדן: כמו שאתם יודעים, אנחנו כרגע נערכים לתקציב לשנת 2020 ובמסגרת התקציב כלל הנושאים שיתועדפו על ידי המשרד והממשלה כמובן ייכנסו.

אייל מדן: זה לגבי זה.

אייל מדן: לגבי הדבר שנאמר על התמיכה ברשויות, אז אכן אנחנו נמצאים בתקציב המשכי שלפי החוק הטיל עלינו מגבלות רבות יותר מאשר בתקציב מדינה רגיל ולכן גם התמיכה ברשויות, לפי סדרי העדיפויות של המשרד שנבנו בתקציב ההמשכי, היא פחתה בהקשר הזה.

אייל מדן: באישור תקציב חדש, עוד פעם הנושא הזה יתועדף והמסגרות יהיו בהתאם לסדרי עדיפויות של הממשלה וככל שהמשרד יבחר בזה אז הוא יבחר לתעדף את זה על נושאים אחרים.

פנינה תמנו: אם כי יש לציין שאנחנו לא מחכים לתקציב הבא כמו שאנחנו מחכים לשחרור של כספי העודפים.

אייל מדן: כן, נכון.

אייל מדן: בנושא העודפים, גם היושב ראש ביקש ממני להתייחס לזה בישיבה הקודמת, אז עשינו בירור גם לגבי הדבר הזה.

אייל מדן: עד עכשיו הועברו 50% מהעודפים.

אייל מדן: כיוון שאנחנו בתקציב שעדיין לא אושר לשנת 2020 ובשביל להשאיר לממשלה את הגמישות בקביעת סדרי העדיפויות שלה הוחלט כרגע מבחינה משפטית לא להעביר את החלק השני של העודפים עד אשר יאושר התקציב.

אייל מדן: בעצם מה יקרה?

אייל מדן: אם עכשיו יועברו העודפים אז לא תהיה שום משמעות ובעצם זה כובל את ידי הממשלה לקחת את הסכום של העודפים ולהקצות אותו לפי סדר העדיפויות שלה.

אייל מדן: ברגע שמועברים העודפים והכסף מחויב אז בעצם זה כבילת ידיים של הממשלה בקביעת התקציב של שנת 2020 ולכן עד אישור התקציב כרגע וקביעת המסגרות ההחלטה היא שלא מועברים העודפים.

דוד ביטן: אתם מודעים לזה שאחד מסדרי העדיפויות החשובים ביותר עכשיו זה קליטת עלייה?

דוד ביטן: זה לא יכול להיות שהממשלה תיקח את הכסף מקליטת עלייה ותעביר את זה למשהו אחר.

דוד ביטן: לכן אנחנו אומרים שהנושא של העודפים חייב להיות עכשיו כדי להריץ את העניין של קליטת עלייה כבר מעכשיו.

דוד ביטן: אתה לא יכול להעלות עולה מעכשיו לעכשיו, אתה צריך להכין אותו במקום מגוריו, הוא צריך להתכונן, צריך לשכנע אותו, צריך להכין פה רקע לזה שהוא מגיע ולכן חשוב מאוד לשחרר את העודפים.

דוד ביטן: אולי תשאלו, תשאלו את ראש הממשלה אם מבחינתו יש איזה תעדוף על מנת לא לעכב את העודפים האלה.

אייל מדן: העודפים זו סוגיה רוחבית וזה המענה שאני קיבלתי בבירור שעשיתי בנושא.

דוד ביטן: טוב.

קריאה: אתה צריך לראות את זה כמנוע צמיחה, אדוני היושב ראש.

פנינה תמנו: ייאמר לזכותם של האוצר שהם כן מבינים ומסתכלים על המציאות ועל המספרים ועל התחזיות גם של הסוכנות היהודית, גם של 'נפש בנפש', גם את התחזית היותר שמרנית שלנו במשרד ומבינים שמעבר לזה שזה נמצא בקווי היסוד של הממשלה בסוף לא שלא ייקחו כסף, צריך להוסיף כסף וצריך להבין שזה מנוע צמיחה חברתי וכלכלי, עלייה וקליטה.

דוד ביטן: בוא נגיד שאם לא תשחרר את העודפים נשאיר אותך במילואים בסוף, זה מה שיקרה.

אייל מדן: זה לא תלוי בי כמובן.

דוד ביטן: הפניות של ראש העיר צריכות להיות לשרה, לא אליך, אבל תפנה לשרה והוא ישמע גם כן למה אתה מתכוון, כדי שלא נעשה את זה פעמיים.

ניסן בן חמו: אין שום בעיה, אתם יכולים לראות גם בשקף האחרון, זה הפנים לעתיד, זה הבטחה של תקציבי עידוד קליטה ועלייה.

ניסן בן חמו: זה קריטי.

ניסן בן חמו: שתבינו, היום עיריית ערד שהיא לא רשות חזקה כלכלית כל כך כמו ראשון לציון, אנחנו מממנים ב-100% את הנסיעות לסמינרים, את השהייה, את הפעילות.

ניסן בן חמו: בסוף כדי להביא עולים צריך לעבוד, אחרת העולה מוצא את עצמו באחת מחמש הערים הגדולות.

מיכל וונש: הסוכנות לא מממנת את הנסיעות האלה?

ניסן בן חמו: לא, אף אחד לא מממן.

ניסן בן חמו: זה הרשות המקומית שלוקחת ממיטב כספה, ממקומות אחרים, כי אנחנו מאמינים בזה.

ניסן בן חמו: אם לא הייתי מאמין בזה אז לא היינו עושים את זה.

ניסן בן חמו: אנחנו מאמינים בזה, מתקצבים את זה, נוסעים ומשקיעים בזה המון המון משאבים.

ניסן בן חמו: אני באמת רוצה שנשקול את זה כי בעבר זה היה, משרד העלייה והקליטה סייע לרשויות.

פנינה תמנו: זה עניין של תעדוף במה שאנחנו משקיעים.

פנינה תמנו: ברשותך, את יכולה להגיד לי כמה אנחנו משקיעים בעיר ערד בעלייה וקליטה?

פנינה תמנו: יש לי פה נתונים.

שפרה קירשנבאום: כ-600,000 שקל.

פנינה תמנו: כ-600,000 שקל זה לא מעט, אדוני היושב ראש.

ניסן בן חמו: שמתוכם 400,000 שקלים זה תוכנית 'מחוברים'.

פנינה תמנו: צריך להבין, אני חייבת לומר לך, בגלל שערד היא עיר שהצביון שלה של עיר שקולטת עלייה, למרות שאנחנו ראינו שבעשור האחרון לא הייתה הרבה עלייה, למעט שלוש השנים האחרונות של כמה מאות, עדיין אנחנו מעבירים כ-600,000 שקל.

טלי פלוסקוב: כי זה לא משהו מיידי, כי צריכה להיות - - -

פנינה תמנו: צריך להבין, זו אחת הערים שמקבלות בין התמיכות הכי גבוהות.

ניסן בן חמו: כי עדיין יש עולים פה.

ניסן בן חמו: צריך לזכור ש-40% - - -

טלי פלוסקוב: לא, עד שהם מגיעים זה לוקח זמן, זה עבודה עוד לפני.

פנינה תמנו: זה עניין של תעדוף.

פנינה תמנו: אם תגידו לי אם לממן כרטיס טיסה ליריד או להשקיע כאן בעולים אני אומרת לכם שזה להשקיע כאן בעולים.

פנינה תמנו: לא בכדי יש לנו את החל"צ, אנחנו יודעים, מסתכלים על המספרים, אנחנו רוצים להשקיע בקליטה.

פנינה תמנו: כשמדובר ברשויות אני מעדיפה שהרשויות ישקיעו בקליטה של העולים כאן.

פנינה תמנו: אני לא אומרת שזה לא חשוב עידוד עלייה, אבל יש לנו את הגורמים המאוד ספציפיים עם המומחיות הספציפית לעשות עידוד עלייה בחו"ל, ויכול להיות שצריך להרחיב את שיתוף הפעולה, יכול להיות שאפשר לקצץ מכמה אנשים שצריכים להשתתף במשלחת מהארגונים ולהכניס יותר מהרשויות.

ניסן בן חמו: רעיון מצוין.

פנינה תמנו: זה רעיון שאנחנו נעלה בשולחן עגול שאני מתכוונת לפתוח, שנציגי הרשויות יהיו חלק מוביל בשולחן העגול, לא רק משרדי הממשלה ולא רק הארגונים השותפים.

פנינה תמנו: אבל להגיד שאנחנו לא שמים כסף ולצייר את זה בצורה הזאת זה לא הוגן.

ניסן בן חמו: לא אמרנו.

פנינה תמנו: 600,000 שקל, זו אחת הערים שמקבלות הכי הרבה.

ניסן בן חמו: כבוד השרה, לא אמרנו שלא משקיעים, להיפך, אנחנו שיבחנו את המחוז, אני אומר שצריך לזכור שמתוך ה-600,000 שקלים 400,000 שקלים הולכים לתוכנית דגל שנקראת תוכנית 'מחוברים' שעובדת מצוין ואנחנו מאוד שמחים עליה.

פנינה תמנו: של חברת המתנ"סים?

מרינה גלייזר: זה לא במתנ"סים, זה במחלקת חינוך שלנו, המחלקה לנוער.

ניסן בן חמו: נוער עולה, נוער מתבודד, שני מועדונים, רכזים שמבצעים את הפעילות וזה חשוב לאינטגרציה.

ניסן בן חמו: אני אומר שכן צריך לחשוב על פתרון איך כי בסוף אני מאבד את העולים לערים החזקות.

מיכל וונש: את מי משרתת התוכנית הזאת?

מרינה גלייזר: בני נוער.

מיכל וונש: כמה?

ניסן בן חמו: 240 בני נוער.

מיכל וונש: 240 בני נוער שלא הגיעו עכשיו?

ניסן בן חמו: לא, לאורך כל העשור.

מיכל וונש: אז רגע, 400,000 בשנה - - -

פנינה תמנו: לא, היא אמרה לנו ממשרד החינוך שילדים עולים כרגע יש לנו 104 מהעשור האחרון, 104, ה-104 זה העשור האחרון.

פנינה תמנו: מעבר לכך הם לא נחשבים עולים חדשים.

פנינה תמנו: על ה-100 ילדים האלה יש לנו את תוכנית 'מחוברים' כאשר את הרצף הגילאי אני לא כל כך מכירה, כנראה שרובם יותר בתיכון, אם אני לא טועה.

מרינה גלייזר: לא, 'מחוברים' זה 18-13.

טלי פלוסקוב: אז תיכון.

פנינה תמנו: השאלה היא כמה מהילדים העולים הם בתיכון אם אנחנו רוצים להיכנס למספרים.

ניסן בן חמו: אז אני אומר שבנקודה הזאת צריך לחשוב על איזה שהוא פתרון כי אני צריך שערד תהיה מיוצגת אחרת הם יגיעו לרמלה, לא שזה לא חשוב, זה חשוב שהם יגיעו לישראל, איך הם מגיעים - - -

פנינה תמנו: לא, אתה נוגע בנקודה מאוד חשובה, לא בכדי אחד מהפרקים יהיה הסיפור של הרשויות כי הם לא צריכים להתיישב רק מאשדוד עד נתניה, בואו נודה על האמת, צריך לתת להם אופציה.

פנינה תמנו: לעולים החדשים, בין אם הם באים מארצות הברית ובין אם הם באים ממקומות אחרים, צרפת ומדינות חבר העמים לשעבר, בסוף אנחנו צריכים לתת להם את האלטרנטיבה ואת האופציה להתיישב בכל רחבי הארץ ויש לנו ארץ יפהפייה.

פנינה תמנו: הצרכים שיש לכם עכשיו אלה צרכים שהולכים להשתנות, הם יילכו ויגדלו, והצגתי אצל יושב ראש הוועדה, אנחנו מדברים על 90,000 עולים עד סוף 21' מכל העולם.

דוד ביטן: לדעתי יהיה יותר.

ניסן בן חמו: זה המון.

מיכל וונש: יהיו יותר.

מיכל וונש: אם נדע לעשות את זה נכון יכולים.

טלי פלוסקוב: אם אנחנו נעשה את זה טוב וצריך לעשות הכול כדי שהם אחר כך לא יירדו, כי יש לנו סוגיה, להביא אותם לכאן זה לא אומר שהם נשארים כאן.

ניסן בן חמו: אז אני אומר פה בהקשר הזה, כפי שציינה מנהלת מחלקת קליטה ועלייה, את מימון דירות הקלט אנחנו עושים בבניין הסוכנות.

ניסן בן חמו: עיריית ערד שוכרת דירות על חשבונה.

ניסן בן חמו: גם אם העולה עדיין לא הגיע אני ממתין כדי ש - - -

דוד ביטן: כמה דירות פניות יש פה?

דוד ביטן: חוץ מהחדשות, יש לכם פה דירות פנויות?

ניסן בן חמו: דירות פנויות כרגע בעיר חסר.

ניסן בן חמו: הביקוש, אנחנו בונים כי חסר דירות ריקות.

ניסן בן חמו: ליצמן יעיד על כך, חסר דירות ריקות, אבל במרכז הקליטה הישן יש דירות והן צריכות להיות למקור שלהן הן נבנו וזה קליטת עולים וצריך לאפשר את זה במחיר מסובסד.

ניסן בן חמו: עיריית ערד משלמת הרבה כסף כדי לקלוט את העולים האלה, אין שום סיבה בעולם.

דוד ביטן: צריך לחשוב על זה.

דוד ביטן: אני רוצה להגיד לכם שהשרה עושה את העבודה שלה ואנחנו מסייעים, אבל אנחנו גם החלטנו להתעסק במספר דברים, דבר ראשון זה נושא של תעסוקה, הכשרה לתעסוקה, זה אחד הדברים שאנחנו מתכוונים לטפל בהם וללחוץ על משרדי הממשלה.

דוד ביטן: דבר שני נושא של דיור.

דוד ביטן: זה אחד הנושאים החשובים ביותר בקליטת עלייה, והדבר השלישי זה הנושא של סטודנטים ומלגות.

דוד ביטן: למשל, אני אתן לך דוגמה, בנושא של עולי אתיופיה אין בעיה של אבטלה, כולם עובדים, אבל השכר הממוצע שלהם יחסית לשכר הממוצע במשק, יש הבדל גדול.

דוד ביטן: לכן אנחנו חושבים שצריך לקלוט חלק מהם במשרדי ממשלה ורשויות מקומיות כדי להעלות את השכר.

דוד ביטן: נכון להיום החוק לא ממומש בעניין הזה, לא לגבי עולי אתיופיה ולא לגבי עולים בכלל.

דוד ביטן: יש חובה לקלוט אחוז מסוים, לא קולטים.

דוד ביטן: יש משרדים, אני הופתעתי, גברתי השרה, המשרד שאם אני אגיד לך אותו את תגידי שלא יכול להיות, המשרד לשוויון חברתי בקליטת עולים אפס אחוז.

טלי פלוסקוב: אין מדיניות לעודד עליה.

דוד ביטן: הם הראשונים שצריכים לעשות שוויון.

דוד ביטן: הדברים האלה.

דוד ביטן: אפס אחוז.

דוד ביטן: יש עוד משרדים שהם אפס אחוז, אבל המשרד לשוויון חברתי חייב להיות המוביל, דווקא משרד העלייה והקליטה יש לו 4.3%, זה הרבה יותר מהממוצע של עולים.

פנינה תמנו: לא, לא יכול להיות, כנראה הטעו אתכם.

פנינה תמנו: אצלנו כל אדם שני במשרד הוא עולה חדש.

קריאה: עולים, אלה שעשו אי פעם עלייה זה כמעט כולנו.

דוד ביטן: אתם במקום הראשון, 4.3%.

דוד ביטן: שימו לב, זה חייב להשתנות, הנושא של קליטת עולים, בין אם יהודי אתיופיה ובין אם עולים ממקומות אחרים, חייב להשתנות.

דוד ביטן: השכר של העולים, אם הוא רק יעבוד בבתי חולים ובמקומות כאלה זה לא יביא להם שכר גבוה, אבל אם הם יהיו חלק מהמערך הממשלתי, תאגידים ציבוריים, חברת חשמל, חברת מקורות, כל הדברים האלה, ברור שהשכר הממוצע שלהם יעלה.

דוד ביטן: אנחנו החלטנו להתלבש על העניין הזה ותאמינו לי שתוך חצי שנה אתם תראו תוצאות.

מיכל וונש: אני יכולה להוסיף בדיוק לעניין הזה, גם הנושא של הכרה בהשכלה כשהם מגיעים.

דוד ביטן: כן, זה נושא שגם בו צריך לטפל.

מיכל וונש: צריך לטפל בו כיוון שזה הפך להיות חסם לשכר.

דוד ביטן: נכון.

דוד ביטן: אנחנו החלטנו להתלבש כרגע על זה.

דוד ביטן: אני מאמין שיהיו תוצאות כי כל חברי הכנסת בעד וגם השרה בעד.

ניסן בן חמו: אדוני יושב ראש הוועדה, אני אשמח להתייחס.

פנינה תמנו: אני אתן לך, רק בהערה בהמשך לדבריך, נושא מאוד מאוד ראוי, נושא הייצוג ההולם, כי אנחנו רואים שבאמת הפיקוח על היישום הוא תמיד זה שלוקה בחסר ואני זוכרת איך היו חברי כנסת שעמלו בצורה מאוד מאוד אינטנסיבית סביב הדבר הזה.

פנינה תמנו: האמת שבמשרד שלנו אנחנו מובילים בעניין של ייצוג הולם לעולים.

דוד ביטן: אתם מובילים.

דוד ביטן: לא מספיק, אבל מובילים.

פנינה תמנו: אני אסביר לך גם למה זה קרה, כי הגדרה של עולה היא עד 12 שנים, אבל אם אנחנו הולכים ובודקים מי מהמשרד עלה לארץ בעצמו ונקלט למשרד בגיל - - -

דוד ביטן: זה לא חוכמה, גם אני עליתי לארץ, אז אני גם נחשב?

דוד ביטן: אני בגיל חמש עליתי ממרוקו.

פנינה תמנו: הנה משהו שלא ידענו על חבר הכנסת ביטן.

דוד ביטן: זה לא חוכמה, אנחנו מדברים על עולים, אנחנו לא מדברים על מי שהיה כבר 30 שנה בארץ, אחרת כולם עלו.

פנינה תמנו: כן, אבל אתה צריך להבין שזו מגמה של - - - אנשים נמצאים שם.

דוד ביטן: תרשו לי רק, אני רוצה לתת לחברי הכנסת מספר מילים.

דוד ביטן: כולם יקבלו, אבל זו ועדת העלייה והקליטה אז קודם כל חברי הכנסת לפני זה.

דוד ביטן: אנחנו ניתן לטלי, שהיא גם חברת ועדה וגם הייתה ראשת העיר פה.

דוד ביטן: אם אפשר שכל מי שמקבל זכות דיבור יקצר קצת כי אנחנו צריכים לסיים את הישיבה באיזה שהוא שלב.

טלי פלוסקוב: לי יש זמן כפול כי אני פה בשני כובעים, גם כחברת הוועדה וגם כראש העיר לשעבר, וגם עולה, זה כבר שלושה.

ניסן בן חמו: ותושבת העיר.

דוד ביטן: אני רוצה להגיד לכם שאני הייתי איתה בארמניה והיא הייתה ראש המשלחת.

דוד ביטן: היא מדברת, צריך לתרגם אותה לעברית, אני הרי לא מבין רוסית, שעה היא דיברה, שעה היה צריך לתרגם, אמרתי לה: תקשיבי לי טוב, לא צריך תרגום.

דוד ביטן: אז זה רמז.

טלי פלוסקוב: לא, אני נשארת בקו שלי, שעה אני לא אקח, אבל תרשו לי.

טלי פלוסקוב: קודם כל אדוני היושב ראש, כבוד ראש העיר, סגני ראש העיר, ממלאת מקום ראש העיר, חברי מועצה שנמצאים איתנו היום, מנהלת מחלקת הקליטה היקרה, שעבדתי איתה, מרינה, אני אומרת שהיא מצטיינת, גברתי השרה, אני לא יודעת אם אחת, אבל אחת מהמצטיינות בטוח, נציגי המחוז, שפרה כמובן, כמובן חברי הכנסת.

טלי פלוסקוב: כשנכנסתי לכאן הייתה לי התרגשות כפולה, מצד אחד מירושלים היום הגעתי לכאן לדיון הזה ומכאן אני חוזרת לירושלים להמשך יום העבודה, אבל לא יכולתי מן הסתם לא להיות בדיון שהוא בעיר שלי.

טלי פלוסקוב: זה אחת.

טלי פלוסקוב: שתיים, אנחנו עושים את הישיבה הזו במקום שבאמת – אני זוכרת את תאריך הנחת אבן הפינה כשרק רצינו לבנות את המקום הזה.

טלי פלוסקוב: היה לנו יעד ואני מאוד שמחה, אדוני ראש העיר, שהיום אני רואה את המקום הזה פועל ופורח.

טלי פלוסקוב: זה גם מקום להגיד תודה למשפחת - - - שאני נפגשתי עם הבן שלו לא פעם עד שהחלטנו לבנות את המקום הזה.

טלי פלוסקוב: הנושא שהיום אנחנו מדברים עליו הוא כל כך חשוב בכל הארץ ובערד הוא חשוב פי כמה וכמה.

טלי פלוסקוב: העיר הזאת ידעה הצלחות מאוד גדולות, העיר הזאת גם ידעה ירידות והעיר הזאת היום כל כך זקוקה לעזרה.

טלי פלוסקוב: גברתי השרה, אני יודעת שאת בעד ואני יודעת שאת רוצה, אבל אני רוצה לבקש ממך שלעיר הזאת תיתני קצת יותר.

טלי פלוסקוב: אני יודעת שכאשר השרים רוצים זה כן יוצא.

טלי פלוסקוב: גם פרויקט 'מחוברים' הבאנו לכאן לעיר כי הצלחנו לשכנע את המשרד שערד זקוקה לפרויקט הזה יותר מהערים האחרות וגם פרויקטים אחרים.

טלי פלוסקוב: ולמה העיר הזאת זקוקה?

טלי פלוסקוב: אנחנו יודעים איפה העיר הזו נמצאת.

טלי פלוסקוב: כשאומרים לי: כל כך רחוק?

טלי פלוסקוב: אני אומרת יש לי חדשות בשבילכם, המרחק מערד לתל אביב זה אותו מרחק כמו מתל אביב לערד, אז אם אני יודעת לנסוע לשם ולעבוד שם אני יכולה גם להגיע לערד.

טלי פלוסקוב: אז לכן, אדוני היושב ראש, המון תודה על כך שהחלטת באמת את הדיון הראשון לעשות בערד, אבל העיר הזאת באמת זקוקה לעוד גיבוי ולעוד גיבוי כי כל אדם חדש שמגיע לכאן הוא תוספת משמעותית לעיר ותוספת להצלחה שכבר קיימת בעיר.

טלי פלוסקוב: את לא מביאה את האנשים לעיר הלא מוצלחת, העיר היא כן מוצלחת ואנחנו רואים תוצאות בחינוך ואני בעיר הזאת, גם היום, כשאני עובדת בירושלים, ממשיכה לגור כי אני אוהבת את העיר הזאת, אני אוהבת את האנשים שגרים כאן, האנשים פה נפלאים, העזרה ההדדית, כולם מכירים את כולם, הקהילתיות שיש בערד, אין בהרבה מקומות בארץ.

טלי פלוסקוב: לכן אני בטוחה שכל שקל שתשקיעי בעיר הזאת את תקבלי תרומה בחזרה.

טלי פלוסקוב: האנשים האלה יהיו מאושרים, האנשים האלה ימצאו את עצמם, יש פה הרבה אנשים שיודעים ללוות אותם להצלחה, ואת יודעת עד כמה אני נמצאת בצד של לא מספיק להביא את העולים, צריך להפוך אותם לחלק מהחברה הישראלית ואז העלייה הופכת ליותר מוצלחת.

טלי פלוסקוב: אם אני היום אומרת בכל מקום שאני גאה להיות ישראלית אני רוצה שכל עולה כמה שיותר מהר יגיד את אותו המשפט.

טלי פלוסקוב: אנחנו חייבים לעשות את זה, יש לנו חלק מאוד גדול בהצלחה הזאת, לא של כל אחד מהם אלא של המדינה שלנו.

טלי פלוסקוב: היום אנחנו באמת נמצאים לקראת הגל הגדול שלא באשמתנו, אבל הקורונה תביא כנראה גם משהו טוב לנו, למדינה, אנחנו צריכים להתכונן לקלוט את האנשים בצורה הכי טובה ואני רוצה שגם את, גברתי השרה, ואתה, אדוני היושב ראש, אני כבר הספקתי להכיר את היכולות שלך, אנחנו צריכים לעיר הזאת לתת כמו כולם ועוד קצת.

טלי פלוסקוב: זה מה שאני רוצה שתיקחו בחשבון.

טלי פלוסקוב: יש הרבה משרדים שמוכנים לתת כסף, אבל אין אנשים שיודעים להשתמש בכסף הזה.

טלי פלוסקוב: כאן אני בטוחה שאם תיתנו כסף הכסף הזה יביא המון דברים נפלאים לעיר.

טלי פלוסקוב: כבוד הרב, איך אני לא אמרתי את השם שלך?

טלי פלוסקוב: אני מתנצלת.

טלי פלוסקוב: הרב של הקהילה שהיה איתי בכל התהליכים של המקום הזה.

טלי פלוסקוב: אני מסיימת.

טלי פלוסקוב: משפט הסיום זה כזה, כמו כולם ועוד קצת, זו עיר שמגיע לה.

דוד ביטן: אז אם לא ניתן כלום זה יהיה עוד קצת?

טלי פלוסקוב: אין דבר כזה.

פנינה תמנו: אחרי נציגה כמו טלי מי צריך יותר מזה?

דוד ביטן: תאמין לי, יש לך לוביסטית בעניין הזה.

טלי פלוסקוב: זאת המטרה.

דוד ביטן: אלכס קושניר, בבקשה.

אלכס קושניר: אדוני ראש העיר, אני קודם כל רוצה להגיד לך תודה.

אלכס קושניר: באמת אתה רואה שהדברים בסוף קורים.

אלכס קושניר: אנחנו ישבנו איתך פה לפני כמה שנים ודיברנו על איך אנחנו מעודדים עלייה לערד ומרינה ושפרה היו שותפות לעשייה הזאת וכמובן השרה לשעבר, סופה לנדבר, והנה בסוף זה קורה.

אלכס קושניר: גברתי השרה, אני רוצה להגיד לך שהייתה תוכנית אחת, אני לא יודע אם הספקת כבר, כי נכנסת ככה בסערה לתוך המשרד - - -

דוד ביטן: שים לב, היא יודעת את כל התוכניות.

טלי פלוסקוב: גם כחברת כנסת היא הייתה מאוד פעילה.

אלכס קושניר: אני רוצה רק להזכיר לך שהייתה תוכנית מאוד מאוד טובה שנקראה תוכנית עידוד עלייה לנגב ולגליל, זו תוכנית שנתנה תוספות כספיות ותמריצים תעסוקתיים לעולים שהגיעו לאזורים של הנגב והגליל ואז היית יכולה בעצם לגרום לאותן ערים שנמצאות בפריפריה להתחרות אחת בשנייה ולא להתחרות מול ראשון, פתח תקווה, תל אביב וחיפה.

אלכס קושניר: לכן אני חושב שזו תוכנית שחייבת להיעשות.

אלכס קושניר: זה דבר אחד.

טלי פלוסקוב: זו צריכה להיות החלטת ממשלה.

אלכס קושניר: דבר שני, אני חושב שההצלחה של עולה תלויה בשלושה דברים, אחת זה השפה העברית, שתיים זה התעסוקה ושלוש זה החינוך.

אלכס קושניר: אני יודע שבעיר הזאת יש חינוך מצוין ויש גם תוכניות תמיכה של המשרד, פל"א ויע"ל, שזה בעצם תוכניות תגבור לילדים גם בבית ספר יסודי וגם בחטיבת הביניים.

פנינה תמנו: בסבסוד של המשרד.

אלכס קושניר: בסבסוד של המשרד.

אלכס קושניר: אני חושב שאלה תוכניות מצוינות.

אלכס קושניר: אני חושב שגם מבחינת לימוד השפה העברית הרמה פה היא מאוד מאוד טובה.

אלכס קושניר: אני חושב שיש כאן אתגר תעסוקתי ולכן מעבר לכל התקציבים הנוספים שצריך להביא כמה שיותר לנגב בכלל ולעיר הזו במיוחד, אני חושב שאנחנו חייבים לראות איך אנחנו מגייסים כאן את אנשי העסקים, אני יודע שחלק נמצאים כאן, כדי לאפשר לאנשים מקומות עבודה, כדי שלא יצטרכו לנסוע מפה וזה גם יעזור לך, אדוני ראש העיר, בכל הנושא של השארת הצעירים בעיר.

אלכס קושניר: לכן זה לא רק כסף וזה לא רק לימוד השפה וזה לא רק חינוך, זה גם איך מגייסים אנשי עסקים כאן כדי לאפשר ולפתוח עוד ועוד מקומות עבודה.

אלכס קושניר: אני חושב שיש פה צוות מצוין ואני מסכים עם מה שטלי אמרה, כל שקל שמושקע כאן יודעים מה לעשות איתו.

דוד ביטן: תודה רבה.

דוד ביטן: אני אעשה הפסקה קצרה ואני רוצה לתת לרב שאנחנו מתארחים אצלו לברך אותנו, או להתייחס, מה שאתה רוצה.

שי אברהם: ראשית כל אני מברך את שרת הקהילה מהקהילה, פנינה, ראש העיר, ניסן, טלי וכל חברי הכנסת שאני לא מכיר בשמם, אז אני מראש מתנצל.

שי אברהם: קודם כל הקהילה האתיופית פה בערד מונה כ-75 משפחות מכל העליות, החל משנות ה-80, אחת, שתיים ושלוש, וכן 91', 90'.

פנינה תמנו: כמה, 75 משפחות?

שי אברהם: 75 משפחות.

פנינה תמנו: אז יש לכם פה טעות בנתון, כתבתם מאתיופיה 83, אז זה לא יכול להיות 75.

שי אברהם: חלק עזבו.

מרינה גלייזר: לא, אבל הרוב הגיעו בשנות ה-80 ולכן הם בכלל לא נחשבים בתוך הנתונים שלנו.

שי אברהם: יכול להיות שלא ספרו אותם, צריך לספור אותם, זו הסיבה שאת גם פה.

שי אברהם: באמת כמו שאתם יודעים נסגרו הרבה מפעלים בעיר והרבה אנשי ונשות הקהילה היו מועסקות בה.

שי אברהם: בשנים האחרונות יש מצב מאוד קשה.

ניסן בן חמו: זה הסיפור של 'מגבות ערד'.

שי אברהם: 'מגבות ערד' וכו'.

שי אברהם: יש אנשים מהקהילה שפשוט לא מוצאים את עצמם עד עכשיו.

שי אברהם: זה מצב שצריך להתייחס אליו.

שי אברהם: הקהילה היא לא במקומות אחרים במספר גדול, אבל הצרכים יותר גדולים, לכן אני מבקש בהזדמנות הזאת להבהיר לכם - - -

דוד ביטן: יש תוכנית מיוחדת בכל הארץ בנושא עולי אתיופיה.

פנינה תמנו: לא לתעסוקה.

קריאה: הפרויקט הלאומי האתיופי.

דוד ביטן: אבל יש שם תקציבים גדולים, אני לא מדבר על התעסוקה.

פנינה תמנו: '

פנינה תמנו: הדרך החדשה' לא נוגעת בתעסוקה כל כך, היא אולי תתחיל לגעת, אבל אתה מספר שבעקבות הסגירה של 'מגבות ערד' אנשים לא השתלבו בחזרה במשק.

פנינה תמנו: זה ראש העיר, אתה בטח מכיר את הסוגיה ואחר כך נשמח לשמוע.

שי אברהם: ולכן צריך להתייחס לזה.

שי אברהם: זה קרוב ללבי.

שי אברהם: הקהילה היא קטנה, אבל הצרכים, כמו שאמרתי, הרבה צרכים שצריך לטפל ולעזור להם.

שי אברהם: טלי ציינה קצת עזרה, אבל קצת העזרה צריכה להיות לקהילה הזו, לפי דעתי.

שי אברהם: לכן זה המקום וזה הזמן להגיד לכם שאנחנו הולכים אוטוטו, כל כך הרבה שנים חיכינו למקום הזה ועכשיו נקבל אותו, אבל הולכים לעשות את הפעילות של הקהילה.

טלי פלוסקוב: המקום עוד לא נפתח לפעילות?

פנינה תמנו: זה לא שלהם?

ניסן בן חמו: הייתה בעיה, ובסוף כדי לקבל את המבנה צריך עמותה עם פעילות תקינה והכול.

ניסן בן חמו: העירייה החזיקה במבנה והפעילה אותו עד שהרב שי בא עם העמותה, עם הפעילות.

טלי פלוסקוב: אז עכשיו בסדר?

שי אברהם: כן.

ניסן בן חמו: הליך ההקצאה עכשיו הסתיים.

דוד ביטן: תודה רבה.

שי אברהם: אני מודה לכם.

טלי פלוסקוב: מזל טוב.

דוד ביטן: חברת הכנסת קוטלר, כמה מילים.

מיכל וונש: אני אדבר ממש בקצרה כי נאמרו פה הרבה דברים חשובים והמחויבות שלי לנושא הזה היא גם כמובן הסיפור האישי, שלכל אחד מאיתנו יש פה סביב השולחן הזה, של עולים חדשים.

מיכל וונש: לא תמיד שומעים כי המבטא שלי לא מסגיר את זה.

מיכל וונש: החשיבות, אני חושבת שדיברנו עליה, ואני מאוד מסכימה עם אלכס לגבי הדברים ההכרחיים להצלחת ההשתלבות, זה אמור להיות היעד.

מיכל וונש: במידה מסוימת עלייה וקליטה זה ממש לא מספיק, כי העלייה, אוקיי, באת, קליטה זה הקליטה הראשונית, חבילת קליטה וזה, ואז ההשתלבות ושם המפתח הכי גדול, בעיניי, שעליו אנחנו צריכים, כמו שאמר יושב הראש, לשים את הזרקור, במיוחד היום אל מול הגל שאנחנו רואים אותו כברכה, כהזדמנות הקורונה מהבחינה הזאת, כיוון שהיום, בניגוד לפעם, אנשים פשוט לא באים מראש, הם לא באים אלא אם כן הם יודעים שהנושא הזה של ההשתלבות, תעסוקה והכרה בתארים והיכולת באמת לאפשר חינוך וניידות חברתית לילדים שלהם, אנשים כבר לא באים ואז חוזרים למדינות מהן באו, פשוט לא באים.

מיכל וונש: אני יכולה לומר לכם שהעלייה מצרפת כמעט הפסיקה לחלוטין.

טלי פלוסקוב: הרבה אנשים גם חזרו.

מיכל וונש: לגמרי, אבל אנחנו כבר אפילו לא שם, פשוט לא באים מראש.

מיכל וונש: שם חייב להיות הדגש של הוועדה הזאת, במיוחד אל מול ההזדמנות - - -

דוד ביטן: רק שיידעו, 2,200 מיהודי צרפת נפטרו בקורונה.

דוד ביטן: 2,200, שתבינו את המצב.

מיכל וונש: ואני אוסיף לך, אדוני היושב ראש, במונטריאול קנדה - - -

קריאה: בבריטניה 6,000.

דוד ביטן: מהיהודים.

מיכל וונש: מהקהילה היהודית.

מיכל וונש: במונטריאול, בטורונטו, אלפים בבתי אבות נפטרו.

מיכל וונש: אז יש הזדמנות מאוד גדולה ולנו יש הזדמנות וגם מחויבות, אבל גם להנגיש את המידע.

מיכל וונש: דיברתי עם סגן ראש העיר, אני לא יודעת אם הוא פה, הוא סיפר לי שהם עשו משהו מדהים לוועדה אחרת שישבתי בה, הם חילקו מסכות באזורים של העולים החדשים עם הסבר בכל השפות הרלוונטיות להסביר את ההכרח.

מיכל וונש: מהבחינה הזאת זה הדבר הנכון, להנגיש את המידע למדינות מעבר לים.

מיכל וונש: אני מקבלת שצריך גם שליחים שיגיעו לשם, אבל היום אני אומרת שאני מאוד מסכימה עם השרה, אנחנו גם בעידן הזה שאפשר להנגיש את המידע גם בדרכים אחרות.

מיכל וונש: אין כמו, כמובן, להסתכל בעיניים של בן אדם ולהחזיק לו את היד, אבל אני חושבת שחייבים לדאוג שהמידע הזה יהיה מונגש וכבר עם תוכנית ארוכת טווח שמתכננת את ההשתלבות, כי שם חייב להיות הדגש שלנו.

מיכל וונש: ואני רוצה לומר עוד דבר אחד, שמעתי את הפער הזה הגדול של מה שסיפר לנו הרב שי עם סגירת המפעל 'מגבות ערד' וזה נורא, נורא כואב לי לחשוב שיש פער כל כך גדול בין היכולת שלנו לשלב עולים מרחבי העולם, בכל הערים במדינת ישראל, גם בערד, שהיא מדהימה, ואני יודעת איזה עבודה מדהימה היא עושה ומגיע לה עוד ועוד קצת, אבל הפרויקט הזה חייב להיות רוחבי, גברתי השרה.

מיכל וונש: אני מאוד מקבלת את ההצעה הזאת לעידוד לנגב ולגליל לכלל העולים מכלל המדינות, לכלל הערים בנגב ובגליל.

מיכל וונש: אם אפשר להסתכל על זה באופן רוחבי יותר ולא נקודתי אז אולי זה חלק מהפתרון.

דוד ביטן: תודה רבה.

דוד ביטן: אני רוצה להקריא לכם מה אחוז העולים, עולה זה אדם שעלה לפני 12 שנה לפי החוק, תקשורת אפס אחוז.

דוד ביטן: אצל האתיופים זה קצת שונה, אני מדבר על כלל העולים, לא כולל אתיופיה.

דוד ביטן: שירותי דת אפס אחוז, שוויון חברתי אפס אחוז, פיתוח הפריפריה והנגב והגליל, אפס אחוז.

דוד ביטן: בטחון פנים 0.1%, זה לא כולל שוטרים.

דוד ביטן: חינוך 0.1%, תחבורה 0.2%, עבודה ורווחה, 0.2%, אוצר 0.2%, פנים 0.3%, מדע ותרבות 0.3%, משרד ראש הממשלה 0.6%.

דוד ביטן: אנחנו עולים קצת ואז מגיעים לבריאות 2.2%.

דוד ביטן: בבריאות ודאי שיהיה, רובם עובדים במשרות הנמוכות ביותר, הם לא צריכים בכלל את החוק של עידוד שוויון מכיוון שלוקחים אותם ממילא לעבוד שם.

דוד ביטן: בעלייה וקליטה 4.3%.

קריאה: מתוך כלל חברי הכנסת כמה עולים חדשים?

קריאה: זה גם מעניין.

דוד ביטן: אני לא יודע, אין כמעט.

טלי פלוסקוב: על פי ההגדרה של 12 שנים - - -

קריאה: לפי ההגדרה של 12 אין?

טלי פלוסקוב: אין.

מיכל וונש: קודם כל אני עשר שנים בארץ.

מיכל וונש: אני רק אגיד שלמשל אפילו העוזרים בכנסת, עשינו בדיקה, יש ארבעה עוזרים מתוך כלל העוזרים בכנסת של חברי הכנסת.

מיכל וונש: זה לא הגיוני.

דוד ביטן: אלה מספרים לא הגיוניים.

דוד ביטן: זה אומר שהחוק שמחייב לעשות שוויון לא מקוים פשוט.

דוד ביטן: בכל חוק יש הגדרה שונה, בחוק הזה שמתייחס לזה זה 12 שנה.

פנינה תמנו: אני אסביר למרות שאני לא נציבות שירות המדינה אבל אני כן אסביר לדעתי איפה הלאקונה שמובילה לכך.

פנינה תמנו: ב-2016 הוציא נציב שירות המדינה הנחיה שאומרת שצריך ייצוג הולם לעולים חדשים, אממה?

פנינה תמנו: לא התקינו את התקנות.

פנינה תמנו: ברגע שלא מתקינים את התקנות, את האחוזים ואת דרכי הפעולה - - -

דוד ביטן: אין גם החלטת ממשלה, דרך אגב.

פנינה תמנו: אתה יודע מה?

פנינה תמנו: גם אם אין החלטת ממשלה ברגע שנתנו להם הנחיה ואין לך את דרכי הביצוע זה בעייתי.

דוד ביטן: כיוון שהטלוויזיה הולכת להינעל לנו, אדוני ראש העיר, אתה רוצה לסכם משהו?

דוד ביטן: לא סיכום של הדיון רק אם אתה רוצה לומר משהו כי הטלוויזיה עוד שתי דקות נסגרת.

ניסן בן חמו: כן.

ניסן בן חמו: אז באמת תודה לערוץ הכנסת ואני רוצה לומר לוועדה המכובדת, נאמרו פה דברים חשובים, אנשים בעלי ניסיון שמגיעים גם מהתחום וראו ויודעים, יש שעת רצון ויש אנשי עשייה ואפשר וצריך לעשות ואנחנו מאמינים גם שתעשו כי בסוף אנחנו נימדד על התוצאות ואנחנו נצמח בצפון ובדרום על בסיס היכולת שלנו לנתב את העולים שיגיעו אלינו.

ניסן בן חמו: צריך לנתב אותם, מרכז הארץ עמוס, צפוף, יקר והערים המרוחקות הן יפהפיות, לא רק ערד, יש בכל אזור הדרום ערים יפהפיות וגם בצפון וצריך ואפשר לנתב אותם אלינו.

ניסן בן חמו: תודה רבה.

דוד ביטן: גברתי השרה, שתדעי, לא תצאי מפה בלי לתת משהו לערד.

דוד ביטן: תחשבי טוב טוב מה את הולכת לתת עד שאנחנו נסיים את הישיבה.

דוד ביטן: משהו את צריכה לתת.

פנינה תמנו: אז אני אגיד במשפט, אתה יודע, אני לא נלחצת כל כך מהר.

פנינה תמנו: אני חושבת שבסוף הדבר הנכון הוא לקחת את הדברים שאמר חבר הכנסת קושניר בהתייחסות שלו לתוכנית היותר כוללת לגבי הנגב והגליל, של תמרוץ, זה היה בהוראת שעה, תמרוץ רשויות כדי שיקלטו עולים, לקחת את הוראת השעה ואנחנו יד ביד, הרי בסוף יכינו את זה גם אצלך בוועדה, אנחנו יד ביד נדאג שהערים - - -

דוד ביטן: אתה יודע למה היא תצליח בתפקיד?

דוד ביטן: לקחת משהו ממשרד אחר שהתקציב יהיה שלהם.

פנינה תמנו: לא, זה יהיה בשיתוף איתנו.

פנינה תמנו: אין שום התחמקות.

פנינה תמנו: אבל אני חושבת שבסוף מה שאנחנו צריכים זה לחזק את הפריפריה, כמו שאמרתי, זה הלב של החברה הישראלית.

דוד ביטן: תחשבי עד סוף הישיבה מה את נותנת לערד.

ניסן בן חמו: הסוכנות רצו להתייחס.

דוד ביטן: הסוכנות היהודית, אם אפשר כל אחד קצר.

שי פלבר: אני אתייחס בקצרה.

שי פלבר: נאמרו פה דברים חשובים, הייתה לי הזכות בזמנו לשווק את התוכנית של הנגב והגליל וראו את ההבדל.

שי פלבר: ראו שכשאתה מציע לעולה הטבה משמעותית זה בהחלט במקום שהוא נמצא זה קונה אותו.

טלי פלוסקוב: גורם לקבלת החלטה, אתה אומר, לכיוון הזה.

שי פלבר: במובן החיובי.

שי פלבר: רציתי לדבר על מרכז הקליטה והתעסוקה בכלל, זה רלוונטי לערד, אבל בעיניי זה גם רלוונטי לכולם.

שי פלבר: בסופו של דבר החינוך הוא מרכזי מאוד, אבל אם אין לך עבודה אתה בבעיה.

שי פלבר: העולים שיגיעו אלינו בשנים הקרובות, אנחנו מזהים הרבה מאוד עולים שמגיעים אחרי משבר כלכלי.

שי פלבר: יש פה הזדמנות לזהות את צרכי השוק של מדינת ישראל, אם אנחנו מבינים שישראל צריכה בקרוב איקס מקצועות ביחד עם הרשות המקומית, ביחד עם התעשייה, אנחנו נשמח לחדש את הפעילות של מרכז הקליטה, איך?

שי פלבר: אתה מזהה מראש את הצורך האזורי, מעסיקים, מביאים לפה עולים, גרים במרכז הקליטה עשרה חודשים, בתקופה הזו הם גם עושים תוכנית של עברית וגם עושים הכשרה מקצועית ובסוף התוכנית הם נשארים לעבוד באזור ונשארים כבר באזור ופה אתם מונעים מהם מעברים של חינוך וכו'.

שי פלבר: יש לנו ניסיון גם בערד בהקשר הזה.

שי פלבר: בעבר עשינו פה עם הרשות תוכנית של מטפלים בספא עם מלונות ים המלח, היו שני מחזורים, המחזור השני פחות הצליח, אבל אני מאמין, ואני אומר לכם את זה מתוך ניסיון של התוכנית של נהגי משאיות וטלרד וכו' וכו'.

שי פלבר: אנחנו נזהה את הצורך של העיר, נזהה מה העיר יכולה לתת מבחינה תעסוקתית, לשווק בצורה ממוקדת, נגיד: בואו לערד, יש לכם פה עשרה חודשים של מגורים עם לימודי עברית, עם הכשרה מקצועית ותעסוקה, העולים יבואו וגם יישארו אחר כך בענק.

שי פלבר: זה קלף מנצח וכך אנחנו נשמח לחדש את מרכז הקליטה, אנחנו ביחד עם - - -

דוד ביטן: זה כבר סגרנו.

טלי פלוסקוב: אגב, המקום שופץ לא מזמן, המקום ראוי.

דוד ביטן: מרכז קליטה לא יהיה לעובדים של חברות, אין דבר כזה.

פנינה תמנו: בכל הארץ צריך לבדוק את זה.

דוד ביטן: זה לא הגיוני.

שי פלבר: זה היעד שלנו עם הממשלה, צרכי השוק, הכשרה מקצועית ואז גם יישארו בעיר.

דוד ביטן: אוקיי.

דוד ביטן: מישהו נוסף רוצה לדבר?

דוד ביטן: מישהו בזום?

טירה עמרוסי גלינויר: היושב ראש, אני רק רוצה להוסיף דבר אחד לכל הפרמטרים החשובים והמשמעותיים שמנית בתחילת דבריך, אני רוצה להוסיף נדבך מאוד משמעותי וחשוב, תחום ההתמקצעות שלי מעבר לחינוך זה הגירה ושילוב חברתי.

טירה עמרוסי גלינויר: אני חושבת שבשביל להשאיר את העולים שבאים, במיוחד את המשפחות הצעירות ממדינות שזה לא one way ticket, שיש אפשרות לחזור, אני חושבת שלרשימה של הדברים החשובים והמשמעותיים שמניתם, שזה תעסוקה, דיור, שילוב והשתלבות, החינוך הוא עוגן בעבור המשפחות האלה, כי ברגע שהילדים מסודרים במסגרות והם חווים חוויה טובה ויש איזה תהליך של קליטה מיטבית המשפחות האלה נשארות.

טירה עמרוסי גלינויר: אני לא אומרת את זה סתם, אני גם יכולה להביא על כך סקירה ספרותית, אז אני אשמח שזה יהיה נדבך שייחשב כעוגן.

פנינה תמנו: ללא ספק, לא צריך, לא סקירה ספרותית ולא מחקרים, כולנו מבינים שחינוך הוא מפתח להצלחה של העולים.

פנינה תמנו: תמיד כשהייתי ילדה אמא שלי הייתה אומרת לנו, עוד במרכז הקליטה, לימודים, לימודים.

פנינה תמנו: את האוניברסיטה היא טפטפה כבר כשהיינו ביסודי מתוך הבנה שזה המפתח להשכלה, וזה שיותר דיברנו על למשוך עולים זה לא חלילה כי אנחנו לא חושבים שזה חשוב.

דוד ביטן: כבוד השרה, את רוצה לסכם?

דוד ביטן: וראש העיר, כל אחד שיסכם שתי דקות.

טלי פלוסקוב: סגן ראש העיר רוצה לדבר.

דוד ביטן: אוקיי.

דוד ביטן: סגן ראש העיר, בבקשה.

גבריאל ריזינשווילי: שמעתי את נציגת משרד החינוך ואת שי מהסוכנות היהודית, נאמרו פה דברים חשובים ו דיבר שי מהסוכנות היהודית, גם גב' גלינויר, אני חושב שאחד הדברים שאתם צריכים להתמקד בו וגם לשתף פעולה, רוב העולים מברית המועצות לשעבר הם אנשים משכילים בעלי תארים מתקדמים מאוד, אז עם כל הכבוד להצעות של להביא לפה אקדמאי שינהג במשאית, אולי צריך לבדוק לפני האפשרות איך באמת אנחנו מסייעים לו להשתלב במקצוע שלו.

שי פלבר: יש לנו תוכניות של רופאים, יש לנו תוכניות של מהנדסים וגם נהגי משאיות.

שי פלבר: אמרתי, תלוי מה השוק צריך באזור.

גבריאל ריזינשווילי: במובן, אבל אולי נביא לפה דברים יותר מתקדמים מבחינת מקומות תעסוקה ואז אותם האנשים באמת ישמחו להישאר פה גם בגלל כל ההטבות ואז באמת הם יוכלו להישאר פה בלב שלם ולא מכורח המציאות.

דוד ביטן: ראש העיר, כמו שהשרה אמרה לי, בוא נהיה אופרטיביים, תכין איזה שהוא נייר עם אולי התייחסות של ערד בנושאים שאתה צריך מהמשרד, כולל תקציב אם צריך, אני מאמין שצריך, ואז היא תערוך דיון.

דוד ביטן: אני אעזור מבחינת משרד האוצר, כדי שתהיה לכם תנופה לעניין הזה.

דוד ביטן: כמה שיותר תכין את זה ככה נטפל בזה יותר מהר.

ניסן בן חמו: יגיע עוד היום.

טלי פלוסקוב: זה מה שרציתי להגיד, עד כמה שאני מכירה את ראש העיר זה היום יהיה אצלך.

דוד ביטן: מי עוד רוצה לדבר?

דוד ביטן: קודם כל את תסכמי ואחר כך הוא יסכם.

פנינה תמנו: אני רק אומר לך שקלים הם חייו של חבר הכנסת בהשוואה לחייו של שר או שרה במובן הזה - - -

דוד ביטן: אבל אמרתי שאני אעזור לך.

ניסן בן חמו: כל מה שתביא היא תיתן.

פנינה תמנו: לרגע שלא ייצא מכאן שאינני רוצה לסייע.

דוד ביטן: נעשה מצ'ינג, מה שתיתני אני אביא מהאוצר.

דוד ביטן: לא טוב?

פנינה תמנו: אבל אני למדתי שאין יותר טוב להסתכל על התמונה הכללית ולכן אני מסיירת בהרבה מקומות וחלילה לי להסתכל ברמת המיקרו על כל אחד ואחד, למרות שזה חשוב, אבל בעת שאנחנו נמצאים - - -

דוד ביטן: אבל לראש העיר חשוב המקום שלו.

פנינה תמנו: אני גאה לראות כמה הם דוחפים וכמה אכפת להם, כי יש מקומות שבכלל לא אכפת להם, אבל תמיד אני אומרת, דוד, שראשי ערים צריכים להיות מחויבים לקלוט עולים לא בהתניה של כמה תקציבים מגיעים.

דוד ביטן: ברור שלא, אבל אם - - -

פנינה תמנו: יש כאלה ואני תמיד אומרת את האמת שלי ואני משתפת פעולה קודם כל עם ראשי ערים שרוצים לקלוט עלייה.

דוד ביטן: את רואה שהוא קולט בלי קשר.

פנינה תמנו: חד משמעית זה עיר, לדוגמה, כמו שאמרתי, שקולטת עלייה לאורך שנים.

פנינה תמנו: אנחנו נסתכל על הצרכים שלכם.

פנינה תמנו: ככל שידוע לי, ושמתי את זה על השולחן, אתם מקבלים תקציב מאוד יפה מהמשרד, בין הגבוהים ביותר, יתקן אותי המנכ"ל לשעבר אם אני טועה.

אלכס קושניר: לא יודע, מאז שעזבתי, גברתי השרה, ועד שבאת ובדרך היו קיצוצים כאלה שאני כבר לא יודע מה נשאר במשרד.

פנינה תמנו: אז מה שאנחנו נעשה, וזה הכיוון שאני אקח מעבר להסתכלות של המיקרו, אני מעדיפה להתחיל ברמת המקרו, נלך על תוכנית עידוד קליטה בתוך הרשויות שנמצאות בפריפריה, למרות שאני לא אוהבת את המושג הזה.

ניסן בן חמו: הערים המרוחקות.

דוד ביטן: למרות מה שהשרה אמרה תכין את הנייר הזה.

פנינה תמנו: עם זה אני מסכימה, אנחנו מכבדים אותך, היושב ראש, וגם בגלל זה הגענו וגם כי אנחנו מכבדים את ראש העיר, ואנחנו נעשה ככל שביכולתנו כדי לסייע.

פנינה תמנו: אני חושבת שמגיעה מילה מאוד טובה לכל הנציגים של משרדי הממשלה, אני רואה שהחינוך נמצאים פה, הנציגים של המשרד שלנו והסוכנות היהודית ובכלל כל הנציגים שנמצאים כאן.

שלומית אבינח: והאוצר שהיה בזום ביום מילואים.

דוד ביטן: האוצר במקום שיעלה בזום שייתן תקציב.

פנינה תמנו: כולנו שותפים למשימה הלאומית הזאת.

דוד ביטן: בבקשה, כבוד ראש העיר.

ניסן בן חמו: אני ממש אהיה בקצרה.

ניסן בן חמו: קודם כל אני שב ואומר - - -

דוד ביטן: שלח לי העתק מהמכתב הזה.

ניסן בן חמו: יגיע עוד היום, התכוננו בהתאם, הכול יגיע, לא לדאוג.

ניסן בן חמו: אני אומר שוב, בסוף עובדים עם מי שרוצה לעבוד, אנחנו פה עם אש בעיניים ובאמת מסתערים על המשימה הזאת כי היא חשובה בשני מישורים, במישור הלאומי מדינת ישראל צריכה את העולים, צריך להביא לפה את כל היהודים והעולים שנמצאים בסיכון בארצות שלהם, אנחנו מכירים את המצב בעולם, ושתיים, צריך לחזק את הערים שרוצות להתחזק.

ניסן בן חמו: אלה שמגיעים אליהם כבר על הדרך זה נחמד - - -

פנינה תמנו: זה ציונות.

ניסן בן חמו: חד משמעית.

ניסן בן חמו: ולכן אני אומר באמת תודה רבה על כך שהגעתם.

ניסן בן חמו: יש פה נציגות מדהימה, הוועדה הגיעה במלוא, תרתי משמע, כובד המשקל, הגיעו לפה כדי לשבת ולדון ב - - -

דוד ביטן: אני רק רוצה להוסיף על מה שאתה אומר.

דוד ביטן: יש מקומות שלא צריך לחזק, הם באים לשם, בראשון באים, בנתניה באים, רעננה באים.

דוד ביטן: על מנת שיבואו לפה צריך לחזק, אין מה לעשות.

פנינה תמנו: נכון, מסכימה.

ניסן בן חמו: חד משמעית, זה התמריץ.

טלי פלוסקוב: זה המפתח.

דוד ביטן: טוב, תודה רבה לכולם, הישיבה נעולה.